РЕГЛАМЕНТ (ЕО) № 843/2007 НА КОМИСИЯТА
от 17 юли 2007 година
за изменение на Регламент (ЕО) № 712/2007 относно количеството, пуснато на постоянен търг за препродажба на зърнени култури на пазара на Общността, държани от интервенционните агенции на държавите-членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1) и по-специално член 6 от него,
като има предвид, че:
(1)
Регламент (ЕО) № 712/2007 на Комисията (2) откри постоянни тръжни процедури за препродажбата на общностния пазар на зърнени култури, държани от интервенционните агенции на държавите-членки.
(2)
Предвид ситуацията на пазара на царевица, на меко жито и ечемик в Общността и установеното през последните седмици и в различните области нарастване в търсенето на житни култури, се оказва наложително в някои държави-членки да бъдат доставени нови количества житни култури, държани за интервенция. Следователно е целесъобразно да се упълномощят интервенционните агенции на въпросните държави-членки да пристъпят към увеличение на предлаганите на търг количества царевица с 500 000 тона в Унгария, за меко жито с 29 244 тона в Унгария и за ечемик с 13 218 тона във Франция.
(3)
При последните тръжни процедури за пазарната 2006-2007 г., през юни 2007 г., препродажбата на ръж на вътрешния пазар при постоянната тръжна процедура, открита с Регламент (ЕО) № 1483/2006 на Комисията (3), се е увеличила значително и впоследствие е настъпило намаление на интервенционните запаси на ръж, налични за препродажба на вътрешния пазар през пазарната 2007-2008 г. При това положение е целесъобразно първоначално предоставеното на разположение количество за постоянната тръжна процедура, открита с Регламент (ЕО) № 712/2007, да се намали с 11 578 тона.
(4)
Необходимо е Регламент (ЕО) № 712/2007 да бъде изменен съответно.
(5)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 712/2007 се заменя с текста в приложението.
Член 2
Настоящия регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 юли 2007 година.